अनुवाद एवं मानव संसाधन के विकास के माध्यम से एक जागरुक ज्ञान संपन्न समाज की रचना के लिए राष्ट्रीय ज्ञान आयोग को डॉ जयती घोष के अधीन एक कार्य दल का गठन करने हेतु प्रेरित किया जिससे अनुवाद की गतिविधि, प्रकाशन तथा प्रसारण में संलग्न लोगों और विभिन्न अभिकरणों को एक साथ लाया जा सके। कार्यकारी दल में संबंधित सरकारी एवं अर्धसरकारी संस्थाओं के प्रतिनिधि, शिक्षक, भाषावैज्ञानिक, अनुवादक, शिक्षाविद्, प्रकाशक और भारत में अनुवाद की गतिविधियों से जुड़े अन्य लोग सम्मिलित हैं। जब यह दल फरवरी 2006 में दिल्ली में आयोजित बैठक में मिला तब उस समय के भारतीय भाषा संस्थान के तत्कालीन निदेशक प्रो. उदय नारायण सिंह द्वारा परियोजना के मुख्य मसौदे की रूपरेखा तैयार की गई।